**„Olatogʻ" xalqaro universiteti** (qirgʻizcha: *Ала-Тоо Эл аралык Университети*; inglizcha: *Ala-Too International University*, ruscha: *Международный университет «Ала-Тоо»*, turkcha: *Uluslararası Ala-Too Üniversitesi*), eski nomi **„Otaturk-Olatogʻ" xalqaro universiteti** — Qirgʻizistonning Bishkek shahrida joylashgan xususiy universitet. 1996-yil ochilgan. Universitetda bakalavr, magistr, doktor darajalarini olish mumkin. „Olatogʻ" xalqaro universiteti Qirgʻizistondagi eng nufuzli universitetlari qatoriga kiradi.

Universitetda darslarning aksari ingliz tilida oʻtiladi. Baʼzi darslar rus va turk tillarida oʻqitiladi.

„Olatogʻ" xalqaro universitetini Fethullah Gülenning global taʼlim tarmogʻi moliyalashtiradi va boshqaradi. Turkiya hukumati Gülenni ayblab kelayotgan 2016-yilgi davlat toʻntarishi urinishi ortidan universitet nomini *„Otaturk-Olatogʻ" xalqaro universiteti*dan *„Olatogʻ" xalqaro universiteti*ga oʻzgartirdi, qirgʻiz rektor tayinladi va oʻzini mahalliy institut oʻlaroq koʻrsata boshladi.

Tarixi
------

„Olatogʻ" xalqaro universiteti 2016-yilgacha „Otaturk-Olatogʻ" xalqaro universiteti deb nomalanar edi
„Olatogʻ" xalqaro universitetiga 1996-yil Fethullah Gülenning islomiy qarashlariga amal qiluvchi va ularni targʻib qiluvchi „Sebat" taʼlim tashkiloti *„Otaturk-Olatogʻ" xalqaro universiteti* nomi bilan asos solgan.

2016-yilgi davlat toʻntarishi urinishida Turkiya hukumati Gülenni aybladi va mamlakat prezidenti Recep Tayyip Erdoğan maʼmuriyati Qirgʻizsitonni Gülen harakatiga aloqador tashkilotlarni yopishga chaqirdi. Ammo Qirgʻiziston hukumati Anqara talablarini bajarishdan bosh tortdi. 2017-yilning fevralida Turkiya hukumati „Olatogʻ" xalqaro universiteti diplomlari mamlakatda boshqa qabul olinmasligini eʼlon qildi.

Buning ortidan universitet nomini *„Otaturk-Olatogʻ" xalqaro universite*tidan *„Olatogʻ" xalqaro universiteti*ga oʻzgartirdi. „Olatogʻ" xalqaro universiteti va yana 35 maktab va kollejni boshqaruvchi tashkilot nomi ham *„Sebat" taʼlim jamgʻarmasi*dan *„Sapat" taʼlim jamgʻarmasi*ga oʻzgartirildi. (Qirgʻiz tilida „sapat" soʻzi „sifat" maʼnosini bildiradi.)

Taʼlim
------

„Olatogʻ" xalqaro universitetida quyidagi boʻlim va dasturlar mavjud:

### Yangi texnologiyalar fakulteti

* Komputer fani
* Elektronika va nanoelektronika muhandisligi
* Amaliy matematika va maʼlumot texnologiyalari

### Ijtimoiy fanlar fakulteti

„Olatogʻ" xalqaro universiteti asosiy kampusi
* Turkologiya
* Xitoy tili va tarjima
* Sinxron tarjima
* Ingliz tili va adabiyoti
* Pedagogika
* Psixologiya
* Jurnalistika

### Iqtisod va maʼmuriy fanlar fakulteti

* Jahon iqtisodi va xalqaro biznes
* Xalqaro aloqalar
* Boshqaruv
* Moliya va banking
* Huquqshunoslik
* Buxgalterlik hisobi va audit
* Industrial muhandislik

### Tibbiyot fakulteti

„Olatogʻ" xalqaro universiteti bitiruv marosimi (2011-yil)
* Umumiy tibbiyot
* Pediatriya

### Hunarlar

* Iqtisod va buxgalterlik hisobi
* Banking
* Marketing
* Komputer tizimlari va komplekslari
* Dastur muhandisligi
* Dizayn
* Yurisprudensiya

Manbalar
--------

1. ↑  *Putz, Catherine* „Turkish targeting of Gülen movement reaches into Central Asia" [Turkiyaning Gulan oqimiga qarshi kurashi Markaziy Osiyoga yetib bordi]. *The Diplomat* (25-iyul 2016-yil). Qaraldi: 14-noyabr 2017-yil.
2. ↑  *Recknagel, Charles* „In wake of blown coup, Turkey takes global aim at Gulen Movement" [Muvaffaqiyatsiz toʻntarish urinishi ortidan Turkiya global miqyosda Gülen harakatiga qarshi kurash boshladi]. *Ozodlik radiosi* (21-iyul 2016-yil). Qaraldi: 14-noyabr 2017-yil.
3. ↑  *Starr, Stephen* „Erdogan seeks to close Kyrgyz schools and colleges linked to exiled cleric" [Erdoğan surgun qilingan ulamoga aloqador qirgʻiz maktab va kollejlarni yopish niyatida]. *The Irish Times* (05.082016). Qaraldi: 14-noyabr 2017-yil.
4. ↑  *Bengard, Anastasiya* „Более 11 тысяч кыргызских учащихся не пустят в Турцию" [11 mingdan oshiq qirgʻiz talaba TUrkiyaga kiritilmmaydi] (ru). *24* (14-avgust 2017-yil). Qaraldi: 14-noyabr 2017-yil.
5. ↑  „Какой привет... Чиновники отреагировали на заявление турецких коллег о «Себате»" [Qanday salom bersang... Rasmiylar turk hamkasblarining „Sebat" haqidagi bildiruviga munosabat bildirdi] (ru). *24* (15-avgust 2017-yil). Qaraldi: 15-noyabr 2017-yil.
6. ↑  „Дипломы университета «Ататюрк-Алатоо» больше не принимаются в Турции" (ruscha). *Kloop* (4-fevral 2017-yil). Qaraldi: 1-fevral 2018-yil.

Havolalar
---------

|  |  |
| --- | --- |
|  | Vikiomborda ***Olatogʻ xalqaro universiteti*** haqida turkum mavjud |

* Rasmiy veb-sayt Wayback Machine saytida arxivlandi (2012-11-30). (ingl.) (rus.)